  Виталий Пронин Дуннеын Чузъяськизы пуштонъёс Брюссельын пуштонъёсын быриз 31 адями, сӧсырмыны шедиз 300 мурт, 60-эз - кулон но улон вискын. Терактэз пӧраллям 3 террористъёс.Кыкезлэн нимъёссы шараямын ни: Бакрауи вынъёс асьсэды пуштытӥзы аэропортын но метроын. Куинетӥез террорист бомбазэ пуштытыны вуттымтэ, пегӟем - сое утчало. Бакрауи вынъёсты кема дыр џоже утчало вал ини полицейскоез сӧсыртэмзы но машина лушкамзы понна. Турцилэн президентэз Р. Эрдоган ивортӥз: вынъёс пӧлысь одӥгзэ ӝегатӥмы, пе, вал Сириен кунгож дорысь. Бельгилы ивортӥмы, пе, вал, та адями террористъёсын эшъяське шуыса, но вераммес кылэм-адӟем ӧз каре.Россиын Крым дасяське гужемлы Крым Республикалэн туризмъя но курортъёсъя министрез С. Стрельбицкий шормуӵын туризмез радъян сярысь мадиз.Шутэтскон сезон Крымын усьтӥськоз азьвыл аръёсынлэсь вазьгес - март пумын. Туэ 3 толэзь куспын шормуӵын шутэтскем ни 177 сюрс адями. Шутэтскон сезонэз усьтэмлэсь азьвыл рос-прос радъяно шормуӵе тыл сётонэз. Та бордын ужаськомы уен-нуналэн, шуиз Крымысь министр.Гужем Крыме самолётэн љыны дунын лобыны луоз - сыџе џектон эскеремын Правительствоын.Елена Никитина   